頃歲盗起徽嚴間兵既臨城部使者而下皆棄官以走别乘强幼安攝郡事解衣高臥而賊不至城遂以全僕嘗作送行詩以書其事後二十一年歲癸亥幼安始得州相遇于錢塘幼安猶能誦鄙詩而余漫不復省矣手錄見遺讀之惘然爲題三絕其後  其一
作者：周紫芝
朝代：宋

paragraphs: 當年玉食軫深憂，兩月東南棄八州。
只有孤城强别駕，醉中看雪倚江樓。